**Părinți cu copii bătrâni**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Părinți cu copii bătrâni

Ne bucurăm c-avem părinți,

Ne mai simțim și noi copii,

Părinți cu copiii cărunți

Ne par abstracte fantezii.

Și ne privesc părinții-n ochi,

Parcă ne ceartă că-i urmăm,

Ar spune vorbe de deochi

Pe bătrânețe s-o blamăm.

Bătrânețe impostoare!

Te joci cu tinerețea lor!

Știi că-n viață totul moare!

Să dăm noi ani copiilor.

Și rău îi doare pe părinți,

Când vad că și copiii mor,

Când se înalță sus la sfinți

Prea repede-naintea lor.

Iubiți-vă părinți copiii,

Că sunt ei tineri ori bătrâni,

Iubirea lor, în ziua nunții

Pe frunte-și pune cununii.

Autor: Gabriel Stănciulescu